CELEX: C2007/269/120
Language: mt
Date: 2007-11-10 00:00:00
Title: Kawża T-363/07: Rikors ippreżentat fl- 14 ta' Settembru 2007 — M. Ahmed Hamdi vs Il-Kunsill

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/66
            
         Rikors ippreżentat fl-14 ta' Settembru 2007 — M. Ahmed Hamdi vs Il-Kunsill
   (Kawża T-363/07)
   (2007/C 269/120)
   Lingwa tal-kawża: L-Olandiż
   Partijiet
   
      Rikorrent: Sur Ahmed Hamdi (Amsterdam, l-Olanda) (rappreżentant: J. Pauw, avukat)
   
      Konvenut: Il-Kunsill ta' l-Unjoni Ewropej
   Talbiet tar-rikorrent
   
               —
            
            
               tiddikjara r-Regolament (KE) Nru 2580/2001 inapplikabbli u/jew tannulla d-Deċiżjoni 2007/445 safejn dawn it-testi japplikaw fil-konfront tar-rikorrent.
            
         
               —
            
            
               tikkundanna l-Kunsill ibati l-ispejjeż.
            
         Motivi u argumenti prinċipali
   In sostenn tar-rikors tiegħu, ir-rikorrent isostni, l-ewwel nett, li r-Regolament tal-Kunsill (KE) Nru 2580/2001, tas-27 ta' Diċembru 2001, dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (1) mhux applikabbli fil-konfront tiegħu, peress li ma hemm ebda rabta bejnu u bejn il-politika barranija u ta' sigurtà komuni.
   It-tieni nett, ir-rikorrent isostni li r-Regolament (KE) Nru 2580/2001 ma japplikax fil-konfront tiegħu peress li huwa ma jwettaqx u lanqas ma jipprova jwettaq atti ta' terroriżmu u lanqas ma jipparteċipa fihom jew jiffaċilitahom.
   Finalment, ir-rikorrent isostni li d-deċiżjoni kkontestata tmur kontra l-prinċipju ta' proporzjonalità, mhijiex motivata b'mod adegwat, u tikser id-drittijiet fondamentali tiegħu u, b'mod partikolari, id-dritt għat-tgawdija paċifika tal-possedimenti tiegħu u d-dritt għar-rispett tal-ħajja privata tiegħu.
   
      (1)  ĠU L 344, p. 70.